ddrg/super_eurlex huggingface dataset:
Oficiālais Vēstnesis L 287 , 31/10/2001 Lpp. 0021 - 0022



Padomes Lēmums (2001. gada 27. septembris), ar ko Komisiju pilnvaro slēgt divus sadarbības nolīgumus starp Eiropas Atomenerģijas kopienu un Krievijas Federācijas valdību kodoldrošības un vadāmas kodolsintēzes jomā (2001/761/Euratom) EIROPAS SAVIENĪBAS PADOME, ņemot vērā Eiropas Atomenerģijas kopienas dibināšanas līgumu, jo īpaši tā 101. panta 2. punktu, ņemot vērā Partnerības sadarbības Nolīgumu par partnerības izveidošanu starp Eiropas Kopienām un to dalībvalstīm, no vienas puses, un Krievijas Federāciju, no otras puses [1], kas stājās spēkā 1997. gada 1. decembrī un kura mērķis ir izveidot ciešu sadarbību kodolenerģijas nozarē, cita starpā īstenojot divus nolīgumus par kodoldrošību un kodoltermisko sintēzi, ņemot vērā Komisijas priekšlikumu, tā kā: (1) Saskaņā ar Padomes 1991. gada 17. janvāra Lēmumā pieņemtajām direktīvām Komisija ir risinājusi sarunas par diviem nolīgumiem par kodoldrošību un vadāmu kodolsintēzi starp Eiropas Atomenerģijas kopienu un Krievijas Federāciju. (2) Komisijai jābūt pilnvarotai slēgt nolīgumus. (3) Padome pēc Komisijas priekšlikuma 1994. gada 22. decembrī apstiprināja nolīgumus, sekojošas izmaiņas ir padarījušas nepieciešamu pārskatīšanu un uzlabošanu. Tāpēc ir jāatceļ Padomes 1994. gada 22. decembra Lēmums. (4) Padome 1998. gada 22. decembrī pieņēma Lēmumu 1999/64/Euratom par Eiropas Atomenerģijas kopienas (Euratom) pētniecības un mācību pasākumu (1998. — 2002. gads) [2] piekto pamatprogrammu, kas ietver būtiskākos pasākumus vadāmas kodolsintēzes sakarā. (5) Padome ar savu 1999. gada 25. janvāra Lēmumu 1999/175/ Euratom pieņēma pētniecības un mācību pasākumu programmu (Euratom) atomenerģijas jomā laika posmam no 1998. gada līdz 2002. gadam [3], IR PIEŅĒMUSI ŠĀDU LĒMUMU. 1. pants Ar šo Komisija ir pilnvarota noslēgt ar Krievijas Federāciju sekojošus divus nolīgumus: Nolīgumu par sadarbību starp Eiropas Atomenerģijas kopienu un Krievijas Federācijas valdību kodoldrošības jomā un Nolīgumu starp Eiropas Atomenerģijas kopienu un Krievijas Federācijas valdību vadāmas kodolsintēzes jomā. Šo divu nolīgumu teksts ir pievienots šim lēmumam [4]. 2. pants Padomes 1994. gada 22. decembra Lēmums ir atcelts un to aizstāj šis Lēmums. Briselē, 2001. gada 27. septembrī Padomes vārdā — priekšsēdētājs R. Landuyt [1] OV L 327, 28.11.1997., 3. lpp. [2] OV L 26, 1.2.1999., 34. lpp. [3] OV L 64, 12.3.1999., 142. lpp. [4] OV L 287, 31.10.2001., 23. lpp. --------------------------------------------------
Official Journal L 183 , 06/07/2001 P. 0034 - 0034



Padomes Lēmums (2001. gada 26. jūnijs), par Eiropas Kopienas pievienošanos ANO Eiropas Ekonomikas komisijas noteikumiem Nr. 104 par atstarotāju apstiprināšanas marķējumiem smagiem un gariem transportlīdzekļiem un to piekabēm (2001/506/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1997. gada 27. novembra Lēmumu 97/836/EK par Eiropas Kopienas pievienošanos ANO Eiropas Ekonomikas komisijas nolīgumam attiecībā uz vienotu tādu tehnisku priekšrakstu pieņemšanu par transportlīdzekļiem ar riteņiem, to aprīkojumu un daļām, kuras var uzstādīt un/vai izmantot transportlīdzekļiem ar riteņiem, un noteikumus par apstiprinājumu, ko piešķir pamatojoties uz šādiem priekšrakstiem, savstarpēju atzīšanu ("Rediģēts 1958. gada nolīgums")[1], un jo īpaši 3. panta 3. punktu un 4. panta 2. punkta otro ievilkumu, ņemot vērā Komisijas priekšlikumu, ņemot vērā Eiropas Parlamenta piekrišanu[2], tā kā: (1) ANO Eiropas Ekonomikas komisijas noteikumi Nr. 104 par atstarotāju marķējumu apstiprināšanu smagiem un gariem transportlīdzekļiem un to piekabēm ir paredzēti, lai likvidētu mehānisko transportlīdzekļu tirdzniecības tehniskos šķēršļus starp līgumslēdzējam pusēm attiecībā uz atstarotājiem un lai nodrošinātu augstu drošības līmeni un dabas aizsardzību. (2) Par noteikumiem Nr. 104 ir paziņots līgumslēdzējām pusēm un minētie noteikumi ir stājušies spēkā attiecībā uz visām līgumslēdzējām pusēm, kuras nav ziņojušas par nevienprātību, precizējot datumu vai datumus, kā to paredz rediģētā 1958. gada nolīguma noteikumi. (3) Noteikumi Nr. 104 jāiekļauj Kopienas apstiprināšanas sistēmā attiecībā uz mehāniskajiem transportlīdzekļiem un tie jāpievieno Kopienā spēkā esošajiem tiesību aktiem, IR PIEŅĒMUSI ŠO LĒMUMU. Vienīgais pants Eiropas Kopiena pievienojas ANO Eiropas Ekonomikas komisijas noteikumiem Nr. 104 par atstarotāju apstiprināšanas marķējumiem smagiem un gariem transportlīdzekļiem un to piekabēm. Noteikumu teksts ir pievienots šim lēmumam[3]. Luksemburgā, 2001. gada 26. jūnijā Padomes vārdā - priekšsēdētājs T. Östros [1] OV L 346, 17.12.1997., 78. lpp. [2] Piekrišana sniegta 2001. gada 15. maijā (Oficiālajā Vēstnesī vēl nav publicēta). [3] Šie noteikumi tiks publicēti Oficiālajā Vēstnesī.
Oficiālais Vēstnesis L 067 , 09/03/2001 Lpp. 0077 - 0077



Komisijas Lēmums (2001. gada 27. februāris), ar kuru groza Lēmumu 92/452/EEK, ar ko izveido to embriju ieguves brigāžu un embriju gatavošanas brigāžu sarakstus, kuras apstiprinātas trešās valstīs liellopu embriju izvešanai uz Kopienu (paziņots ar dokumenta numuru C(2001) 451) (Dokuments attiecas uz EEZ) (2001/184/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 8. pantu, tā kā: (1) Ar Komisijas Lēmumu 92/452/EEK [2], kurā jaunākie grozījumi izdarīti ar Lēmumu 2000/557/EK [3], izveido to embriju ieguves brigāžu un embriju gatavošanas brigāžu sarakstu, kas apstiprinātas trešās valstīs liellopu sugu mājdzīvnieku embriju izvešanai uz Kopienu. (2) Kanādas kompetentie veterinārie dienesti nosūtījuši pieprasījumu grozīt to brigāžu sarakstu, kas ir oficiāli apstiprinātas to teritorijās liellopu sugu mājlopu embriju izvešanai uz Kopienu. Tādēļ jāgroza šis apstiprināto brigāžu saraksts. Komisija saņēmusi garantijas attiecībā uz atbilstību Direktīvas 89/556/EEK 8. pantā noteiktajām prasībām. (3) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Komisijas Lēmuma 92/452/EEK pielikumā sarakstā, kas attiecas uz Kanādu, pievieno šādas brigādes: CA | | E1535 | | Optimum Genetics Ltd 4246 Albert St Regina, Saskatchewan S4S 3R9 | Dr Duncan K. Hockley | CA | | E 1375 | | Clinique vétérinaire Frampton Ent 112 rue Audet Frampton, Québec GOR 1MO | Dr Clermont Roy | 2. pants Šis lēmums ir adresēts dalībvalstīm. Briselē, 2001. gada 27. februārī Komisijas vārdā — Komisijas loceklis David Byrne [1] OV L 302, 19.10.1989., 1. lpp. [2] OV L 250, 29.8.1992., 40. lpp. [3] OV L 235, 19.9.2000., 30. lpp. --------------------------------------------------
Oficiālais Vēstnesis L 330 , 14/12/2001 Lpp. 0001 - 0002



Padomes Lēmums (2001. gada 29. oktobris) par Pagaidu nolīguma par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Horvātijas Republiku, no otras puses, parakstīšanu un pagaidu piemērošanu (2001/868/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu, saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Kamēr spēkā stājas 2001. gada 29. oktobrī noslēgtais Stabilizācijas un asociācijas nolīgums starp Eiropas Kopienām un tās dalībvalstīm, no vienas puses, un Horvātijas Republiku, no otras puses, ir jāparaksta Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Horvātijas Republiku, no otras puses. (2) Nav atsevišķa, iepriekš noslēgta transporta nolīguma starp Eiropas Kopienu un Horvātijas Republiku, Stabilizācijas un asociācijas nolīguma 6. protokolā jāiekļauj būtiski ar tirdzniecību saistīti transporta noteikumi. (3) Iepriekš noslēgtu līgumisku struktūru nav, ar šo nolīgumu tiek izveidota šā nolīguma īstenošanas pagaidu komiteja. (4) Šajā nolīgumā iekļautie komercnoteikumi ir ar izņēmuma raksturu, kas saistīts ar stabilizācijas un asociācijas procesā realizēto politiku, tie Eiropas Savienībai neradīs precedentu attiecībā uz trešajām valstīm, izņemot Rietumbalkānu valstis. (5) Ievērojot, ka nolīgums var tikt noslēgts vēlāk, tas Kopienas vārdā jāparaksta. (6) Jāparedz Pagaidu nolīguma pagaidu piemērošana no 2002. gada 1. janvāra, ja līdz minētajai dienai nolīgums nav stājies spēkā, IR PIEŅĒMUSI ŠO LĒMUMU. 1. pants Ar šo Padomes priekšsēdētājs ir pilnvarots iecelt personu vai personas, kas ir pilnvarotas Kopienas vārdā parakstīt Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Horvātijas Republiku, no otras puses, ievērojot, ka nolīgums tiks noslēgts vēlāk. Nolīguma teksts ir pievienots šim lēmumam. 2. pants Ievērojot savstarpējības principu, 1. pantā minētais nolīgums no 2002. gada 1. janvāra jāpiemēro uz pagaidu laiku, ja līdz minētajai dienai nav pabeigtas procedūras, kas nepieciešamas, lai nolīgums stātos spēkā. 3. pants Šo lēmumu publicē Eiropas Kopienu Oficiālajā Vēstnesī. Luksemburgā, 2001. gada 29. oktobrī Padomes vārdā — priekšsēdētājs L. Michel --------------------------------------------------
Oficiālais Vēstnesis L 326 , 11/12/2001 Lpp. 0022 - 0022



Padomes Lēmums (2001. gada 24. septembris) par 2001. gada Starptautiskā kafijas nolīguma parakstīšanu un slēgšanu Eiropas Kopienas vārdā (2001/877/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 1. punktu, ņemot vērā Komisijas priekšlikumu, tā kā: (1) Starptautiskā Kafijas padome ar 2000. gada 28. septembra Rezolūciju Nr. 393 ir apstiprinājusi 2001. gada Starptautiskā kafijas nolīguma tekstu. (2) Ir notikušas sarunas par to, ka šis jaunais nolīgums aizstās 1994. gada Starptautisko kafijas nolīgumu, kuru pagarināja līdz 2001. gada 30. septembrim. (3) Līdz 2001. gada 25. septembrim 2001. gada Starptautiskais kafijas nolīgums ir atvērts parakstīšanai un ratifikācijas, pieņemšanas vai apstiprināšanas dokumentu deponēšanai. (4) Kopiena ir pagarinātā 1994. gada Starptautiskā nolīguma locekle, un tādēļ tās interesēs ir apstiprināt nolīgumu, kurš to aizstāj. (5) Neatkarīgi no Kopienas ekskluzīvās kompetences šajā jautājuma un tādēļ, lai izvairītos no dažām īslaicīgām darbības grūtībām, ir lietderīgi ļaut dalībvalstīm noslēgt nolīgumu vienlaicīgi ar Kopienu un uz laiku piedalīties jaunajā kārtībā. (6) Dalībvalstīm jānodrošina, ka Kopienas līdzdalību nolīgumā regulē saskaņā ar piemērojamiem Līguma noteikumiem, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā tiek apstiprināts 2001. gada Starptautiskais kafijas nolīgums. Nolīguma teksts ir pievienots šim lēmumam. 2. pants Ar šo Padomes priekšsēdētājs ir pilnvarots izraudzīties personu, kura ir pilnvarota parakstīt nolīgumu un līdz 2001. gada 25. septembrim Kopienas vārdā deponēt apstiprināšanas dokumentu. 3. pants Kopiena un dalībvalstis nodrošina, lai gada laikā pēc nolīguma stāšanās spēkā tiktu veikti grozījumi Starptautiskā kafijas nolīguma noteikumos, kas rada darbības grūtības vienīgi Kopienas dalībai. Briselē, 2001. gada 24. septembrī Padomes vārdā — priekšsēdētājs L. Michel --------------------------------------------------
Oficiālais Vēstnesis L 025 , 26/01/2001 Lpp. 0001 - 0001



Padomes Lēmums (2000. gada 22. decembris) par 2000. gada 8. novembrī Briselē parafētā Eiropas Kopienas un Horvātijas Republikas Nolīguma par tekstilizstrādājumu tirdzniecību parakstīšanu un provizorisku piemērošanu (2001/55/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Komisija Kopienas vārdā ir apspriedusi Nolīgumu par tekstilizstrādājumu tirdzniecību ar Horvātijas Republiku. (2) Nolīgums tika parafēts 2000. gada 8. novembrī. (3) Ņemot vērā līguma iespējamo noslēgšanu nākotnē, tas jāparaksta Kopienas vārdā. (4) Līdz nolīguma oficiālās noslēgšanas procedūru izpildei ir lietderīgi to piemērot pagaidu kārtā no 2001. gada 1. janvāra saskaņā ar savstarpīguma principu, IR PIEŅĒMUSI ŠO LĒMUMU. 1. pants Ņemot vērā līguma iespējamo noslēgšanu nākotnē, ar šo Padomes priekšsēdētājam ir tiesības izraudzīties personas, kam ir pilnvaras Kopienas vārdā parakstīt Eiropas Kopienas un Horvātijas Republikas nolīgumu par tekstilizstrādājumu tirdzniecību. 2. pants Pamatojoties uz savstarpīguma principu, 1. pantā minēto nolīgumu piemēro pagaidu kārtā no 2001. gada 1. janvāra līdz tā oficiālās noslēgšanas procedūru izpildei. Nolīguma teksts ir pievienots šim lēmumam. Briselē, 2000. gada 22. decembrī Padomes vārdā — priekšsēdētājs C. Pierret --------------------------------------------------
Oficiālais Vēstnesis L 006 , 11/01/2001 Lpp. 0020 - 0020



Komisijas Lēmums (2000. gada 27. decembris), ar ko groza Lēmumu 92/160/EEK attiecībā uz zirgu dzimtas dzīvnieku ievešanu no Brazīlijas (izziņots ar dokumentu Nr. C(2000) 4145) (dokuments attiecas uz EEZ) (2001/27/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, ar ko reglamentē zirgu dzimtas dzīvnieku pārvādāšanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu un jo īpaši tā 13. panta 2. punktu, tā kā: (1) Saskaņā ar Kopienas likumdošanu dalībvalstīm ir atļauts ievest zirgu dzimtas dzīvniekus no trešām valstīm vai, oficiālas reģionalizācijas gadījumā, no trešo valstu daļām, kuras ir brīvas no ļaunajiem zirgu ienāšiem pēdējo sešu mēnešu laikā pirms izvešanas. (2) Komisijas Lēmums 92/160/EEK [2], kurā jaunākie grozījumi izdarīti ar Lēmumu 2000/508/EK [3], nosaka dažu trešo valstu reģionalizāciju zirgu dzimtas dzīvnieku ievešanas vajadzībām. (3) Lēmums 92/160/EEK attiecībā uz zirgu dzimtas dzīvnieku ievešanu Kopienā no Brazīlijas, tika grozīts ar Lēmumiem 2000/163/EK [4] un 2000/508/EK sakarā ar ziņojumiem par ļaunajiem zirgu ienāšiem, kas konstatēti vietējiem zirgu dzimtas dzīvniekiem Pernambuku, Alagoasas, Seržipi un Searas štatā. (4) Brazīlija ziņoja par jauniem klīniskiem ļauno zirgu ienāšu gadījumiem, kas konstatēti vietējiem darba zirgiem atsevišķos Maranjanas un Piaui štata novados valsts ziemeļaustrumos. Seroloģiskie izmeklējumi saslimstību noskaidrošanai valstī tiek veikti 11 štatos, galvenokārt valsts ziemeļaustrumos. (5) Tādēļ ir lietderīgi reģionalizāciju veikt atbilstīgi zirgu veselības stāvoklim attiecīgajā trešā valstī, ņemot vērā iegūtos izmeklējumu rezultātus. (6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 92/160/EEK pielikumā svītro "Maranhão", "Piaui", "Rio Grande do Norte", "Paraiba", "Bahia" un "Tocantins". 2. pants Šis lēmums ir adresēts dalībvalstīm. Briselē, 2000. gada 27. decembrī Komisijas vārdā — Komisijas loceklis David Byrne [1] OV L 224, 18.8.1990., 42. lpp. [2] OV L 71, 18.3.1992., 27. lpp. [3] OV L 204, 11.8.2000., 44. lpp. [4] OV L 51, 24.2.2000., 46. lpp. --------------------------------------------------
Oficiālais Vēstnesis L 078 , 29/03/2000 Lpp. 0032 - 0032



Komisijas Lēmums (2000. gada 20. marts), ar ko groza Lēmumu 97/569/EK par trešo valstu tādu uzņēmumu pagaidu sarakstu izstrādāšanu, no kuriem dalībvalstis atļauj ievest gaļas produktus (izziņots ar dokumenta numuru C(2000) 698) (Dokuments attiecas uz EEZ) (2000/253/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem pārejas periodam izstrādā pagaidu sarakstus ar trešo valstu uzņēmumiem, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 98/603/EK [2], un jo īpaši tā 2. panta 1. punktu, tā kā: (1) Pagaidu saraksti, kuros norādīti trešo valstu uzņēmumi, kas ražo gaļas produktus, ir izstrādāti Komisijas Lēmumā 97/569/EK [3], kurā jaunākie grozījumi izdarīti ar Lēmumu 1999/336/EK [4]. (2) Kanāda ir nosūtījusi sarakstu, kurā iekļauti uzņēmumi, kas ražo gaļas produktus un kas, kā apliecina atbildīgās iestādes, atbilst Kopienas noteikumiem. (3) Attiecībā uz Kanādu tādējādi var izstrādāt pagaidu sarakstu, kurā iekļauti uzņēmumi, kas ražo gaļas produktus. Tādēļ attiecīgi jāgroza Komisijas Lēmums 97/569/EK. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Komisijas Lēmuma 97/569/EK pielikumam. 2. pants Šis lēmums ir adresēts dalībvalstīm. Briselē, 2000. gada 20. martā Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 234, 26.8.1997., 16. lpp. [4] OV L 127, 21.5.1999., 30. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA "País: CanadáLand: CanadaLand: KanadaΧώρο: ΚαναδόςCountry: CanadaPays: CanadaPaese: CanadaLand: CanadaPaís: CanadáMaa: KanadaLand: Kanada 1 | 2 | 3 | 4 | 5 | 63 | Northern Goose Processors Ltd | Teulon | Manitoba | PMP,6" | --------------------------------------------------
Official Journal L 286 , 11/11/2000 P. 0037 - 0037



KOMISIJAS LĒMUMS (2000. gada 25. oktobris), ar kuru groza Lēmumu 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (paziņots ar dokumentu Nr. C(2000) 3093) (dokuments attiecas uz EEZ) (2000/691/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes[1], kurā jaunākie grozījumi izdarīti ar Lēmumu 98/603/EK[2], un jo īpaši tā 21. panta 1. punktu un 7. pantu, tā kā: (1) Ar Komisijas Lēmumu 97/467/EK[3], kurā jaunākie grozījumi izdarīti ar Lēmumu 2000/496/EK[4], izveidoja to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu; tā kā ar iepriekšminēto lēmumu izveidotajā uzņēmumu sarakstā nav iekļauti skrējējputnu gaļu ražojošie uzņēmumi. (2) Nesen ir izveidots to trešo valstu saraksts, no kurām dalībvalstīm atļauts ievest skrējējputnu gaļu, ka arī ir paredzēti veselības nosacījumi un nepieciešama veterinārā sertifikācija, lai ievestu šo gaļu Kopienā. (3) Saskaņā ar Lēmuma 97/467/EK noteikumiem dalībvalstis var atļaut uzņēmumiem ievest skrējējputnu gaļu līdz 2000. gada 1. oktobrim. (4) Datums "2000. gada 1. oktobris" jāizstāj ar datumu "2001. gada 30. aprīlis", lai atļautu izveidot trešo valstu uzņēmumu sarakstu un lai trešo valstu kompetentās iestādes nodrošinātu Komisiju ar nepieciešamajām veselības aizsardzības garantijām, kā arī lai saglabātu esošo tirdzniecību. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 97/467/EK 1. panta 2a. punktā datumu "2000. gada 1. oktobris" aizstāj ar datumu "2001. gada 30. aprīlis". 2. pants Šis lēmums ir adresēts dalībvalstīm. Briselē, 2000. gada 25. oktobrī Komisijas vārdā Komisijas loceklis David Byrne [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 199, 26.7.1997., 57. lpp. [4] OV L 200, 8.8.2000., 39. lpp.
Official Journal L 015 , 20/01/2000 P. 0001 - 0001



PADOMES LĒMUMS (1999. gada 28. jūnijs) par Nolīguma noslēgšanu ar Islandes Republiku un Norvēģijas Karalisti par tiesību un pienākumu noteikšanu Īrijai un Lielbritānijas un Ziemeļīrijas Apvienotajai Karalistei, no vienas puses, un Islandes Republikai un Norvēģijas Karalistei, no otras puses, jautājumos, kuros uz šīm valstīm attiecas Šengenas acquis (2000/29/EK) EIROPAS SAVIENĪBAS PADOME, ņemot vērā 6. panta 2. punktu protokolā, kas ar Amsterdamas Līgumu pievienots Līgumam par Eiropas Savienību un Eiropas Kopienas dibināšanas līgumam un kas integrē Šengenas acquis Eiropas Savienības struktūrā, IR PIEŅĒMUSI ŠĀDU LĒMUMU. Vienīgais pants Ar šo apstiprina Nolīgumu, kas noslēgts ar Islandes Republiku un Norvēģijas Karalisti par tiesību un pienākumu noteikšanu Īrijai un Lielbritānijas un Ziemeļīrijas Apvienotajai Karalistei, no vienas puses, un Islandes Republikai un Norvēģijas Karalistei, no otras puses, jautājumos, kuros uz šīm valstīm attiecas Šengenas acquis. Nolīguma teksts ir pievienots šim lēmumam. Luksemburgā, 1999. gada 28. jūnijā Padomes vārdā - priekšsēdētājs M. NAUMANN
Oficiālais Vēstnesis L 131 , 27/05/1999 Lpp. 0070 - 0071



Komisijas Lēmums (1999. gada 25. maijs), ar ko groza Lēmumu 97/468/EK, ar ko izveido pagaidu sarakstu ar trešo valstu uzņēmumiem, no kuriem dalībvalstis atļauj medījamo dzīvnieku gaļas ievedumus (izziņots ar dokumenta numuru C(1999) 1373) (Dokuments attiecas uz EEZ) (1999/343/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par pārejas posma nosacījumiem to trešo valstu uzņēmumu pagaidu sarakstu izveidošanai, no kuriem dalībvalstīm atļauts ievest konkrētus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 98/603/EK [2], un jo īpaši tā 2. panta 1. punktu, (1) tā kā ar Komisijas Lēmumu 97/468/EK [3] ir izveidoti to uzņēmumu pagaidu saraksti, kas ražo medījamo dzīvnieku gaļu; (2) tā kā Tunisija ir nosūtījusi to uzņēmumu sarakstu, kas ražo medījamo dzīvnieku gaļu un attiecībā uz kuriem kompetentās iestādes apliecina, ka šie uzņēmumi atbilst Kopienas noteikumiem; (3) tā kā tādējādi attiecībā uz Tunisiju iespējams izveidot to uzņēmumu pagaidu sarakstu, kas ražo medījamo dzīvnieku gaļu; (4) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Lēmuma 97/468/EK pielikumam. 2. pants Šo lēmumu piemēro no 1999. gada 25. maija. 3. pants Šis lēmums ir adresēts dalībvalstīm. Briselē, 1999. gada 25. maijā Komisijas vārdā — Komisijas loceklis Franz Fischler [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 199, 26.7.1997., 30. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA "País: TÚNEZLand: TUNESIENLand: TUNESIENΧώρα: ΤΥΝΗΣΙΑCountry: TUNISIAPays: TUNISIEPaese: TUNISIALand: TUNESIEPaís: TUNÍSIAMaa: TUNISIALand: TUNISIEN 1 | 2 | 3 | 4 | 5 | G 001 | Sotex-Luda | La Mornaghia | | C" | --------------------------------------------------